Христо Радевски
Март

chitanka.info

Ходи мръсен, лошо се облича

и като пиян е — затова

Баба Марта с присмех го наричат

за плачливите му тържества.

Ту заплаче, ту се пак засмее —

и скръбта се сменя с радостта.

Чудиш се — за зима ли копнее,

или пък очаква пролетта.

Февруари и Април са в свада.

Март със Февруари е дружил.

Мъчно му е да напусне брата,

а пък иска да дружи с Април.

И се мъчи Март да ги сдружи,

а са братята непримирими.

Февруари на снега държи,

но Април не ще да чуй за зими.

Март отчаян почва да ридае…

Но си спомня третия си ден,

ден, когато родния ни край е

от робията освободен,

и е весел пак, и пак сияе…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.